مالن ئاکێرمان

****مالن ماریا ئاکێرمان*' (لەدایکبووی ١٢ی ئایاری ١٩٧٨) خانمەکتەرێکیی ئەمریکی-سوێدییە. لە بەشێکی کەمی ھەردوو بەرھەمھێنانی فیلمی ئەمریکی و کەنەدی دەردەکەوت. وەکوو کۆمەڵگای ئوتۆپیان (٢٠٠٣)، ھاڕۆلد و کومار بڕۆن بۆ کۆشکی سپی (٢٠٠٤). لەدوای گێڕانی ڕۆلی سەرەکی لە زنجیرەی "*The Comeback"* لەلایەن تەلەڤیزیۆنی [[ئێچ بی ئۆ]] بەشێوەی مۆکیومێنتەری. ئاکێرمانبەسەرکەوتوویی ڕۆلی لە ھەردوو زنجیرەی جۆر ڕۆمانتیک کۆمیدی " *The Heartbreak Kid"* (٢٠٠٧) و "27 Dresses" گێڕا؛ و زیاتر بەناوبانگتر بوو لەدوای ڕۆڵگێڕانی لە فیلمێکی سوپەرھیرۆکان لە ٢٠٠٩ لە فیلمی *Watchmen*. کە بەھۆیەوە خەڵاتی زوحەلی وەرگرت کە خەڵاتێکی ساڵانەی ئەمریکییە دەدرێت بەوانەی ڕۆل لە فیلمی خەیاڵی زانستی، فانتازیا، و ترسناک دەگێڕن؛ و پاڵێوراوە بۆ خەڵاتی باشترین خانمەکتەری پشتگیریکەر.

و لە چەن ڕۆلێکی پشتگیریکاری کە لە بۆکس ئۆفیسدا سەرکەوتوبوون ئەوانیش: [[ڕامپەیج (فیلمی ٢٠١٨)]]، داوکاری فیلمی ٢٠٠٩، و فیلمی ترسناکی " *The Final Girls"* ٢٠١٥، بووە ھۆی پاڵاوتنی بۆ خەڵاتی چاینسۆو فانگۆریا. ئەمانە و چەن ڕۆلێکی تریش وەکوو [[ملیارەکان (زنجیرەی تەلەڤیزیۆنی)]] لە ٢٠١٦ تا ٢٠١٩.

ھەروەھا کاری مۆدێل، و گۆرانبێژیش دەکات. کاری میوزیکی دەگەڕێتەوە بۆ سەرەتای دەیەی ٢٠٠٠، کە گۆرانیبێژی سەرەکی بووە لە جۆری [[ئاڵتەرنەتڤ ڕۆک]] باندی پێتاڵستونس؛ کە یەکەم ئەلبووبی لە ٢٠٠٥ بڵاوکردۆتەوە.

== سەرەتای کارکردن ١٩٩٧–٢٠٠٨ ==
[[پەڕگە:Malin_Akerman_at_Mercedes-Benz_Fashion_Week.jpg|link=https://en.wikipedia.org/wiki/File:Malin_Akerman_at_Mercedes-Benz_Fashion_Week.jpg|وێنۆک|ئاکێرمان لە نیو یۆڕک، ئەیلوولی ٢٠٠٨.]]
لە ساڵی ١٩٩٧ دەست بە کاری ڕۆلگێران دەکات، لەسەرەتای کارکردنی ئاکێرمان دەستی بەکاری ڕۆلگێران کرد لە زنجیرە فیلمێکی زانستی خەیاڵی کەنەدی بەناوی " *Earth: Final Conflict* " کە لە ڕۆلی بچووک بچووک وەکوو ڕۆبۆت ڕۆلی گێڕاوە. دواتر ڕۆڵێک وەردەگرێت لە [[میوزیک تیڤی]] لەگەڵ [[ڕەیچل مەکادەمس]] بەڵام تۆڕی میوزیک تیڤی بەردەوامی بە پڕۆژەی فیلمەکە نەدا. لە سالی ٢٠٠٠ ڕۆلی ئەکتەری میوانی گێرا لە فیلمی "*Relic Hunter"* و لە فیلمی ئەمریکی "The skulls" ساڵی دواتر لە زنجیرە فیلمەکانی "*Doc", " Twice in a Lifetime"،* و "Witchblade" بەدیار کەوت. لە ٢٠٠١ دەچێت بۆ [[لۆس ئانجلەس]]، [[کالیفۆڕنیا]] بۆ ئەوەی بتوانێت کاری ئەکتینگ بە شێوەی فراوانتر بگێڕێت. لە سەرەتا وەک لە چێشتخانە کاردەکات و لە ماڵی ھاوڕێیەک دەمێنێتەوە، و دواتر و لە ٢٠٠٢ ڕۆڵێک وەردەگیرێت لە کۆمەڵگای ئوتۆپیا "The Utopian Society". فیلمکە لەلایەن فرانسیسکۆ سسۆندێلییەوە کە میوزیک ژەنی ئیتاڵییە دەستکاری دەکرێت، وەک ئەوە وایە ھاوکاریان کردبێت بۆ ئەوەی پارچەیەک لە ھونەری سینەمایی بژیننەوە، بە تێکەڵکردنی نمایشی ئاکەرمان و لەگەڵ مۆنتاژی فرانسیسکۆ. دواتر فرانسیسکۆ داوا لە ئاکەرمان دەکات کە یارمەتی باندەکەی بدات بە گۆرانیوتن و دواتریش داوای گۆرانیوتنی لێدەکات لەگەڵ باندەکەی. بەمەش ئاکێرمان دەبێت بە گۆرانیبێژی باندەکەی و ناوی دەگۆڕن و بۆ پیتاڵستونس "Petalstones". و لە ئابی ٢٠٠٥ باندەکە ئەلبومێک بڵاو دەکاتەوە بەناوی ستەنگ، بەڵام دواتر ئاکێرمان واز لە باندەکە دێنێت بۆ ئەوەی گرنگی بدات بە کاری ڕۆلگێڕان و ئەکتینگ؛ و بۆ گۆرانیوتن بەشێوەیەک لە شێوەکان وەک «خۆم خۆمم فێرکردووە، و خۆ پێگەیاندوو، یان گەر ناتوانی دەنگت بگاتە ئاستی نووەتەکان ھاوار بکە».

لە ٢٠٠٤ ڕۆلێکی بچووک وەردگرێت لە فیلمی Harold & Kumar Go to White Castle, لەبەر چاڵنج لەگەڵ زۆرێک لە بینەرەکانی، ویستی بگەڕێتەوە بۆ کەنەدا بەھەرحاڵ چارەنووس شتی تری بۆی ئامادەکردبوو، ئەوە بوو بەشداربوو لە ڕۆلێکی سەرەکی لە زنجیرە تەلەڤیزیۆنی *The Comeback*ی سەربە کەناڵی [[ئێچ بی ئۆ]]، لەگەڵ [[لیسا کودرۆو|لیسا کودرۆ]]. ڕۆلگێڕانە نوێیەکەی ئاکێرمان بووە ھۆی سەرکەوتنی و بردنی سرنجی میدیا بۆلای خۆی و ڕۆلی زیاتری بۆ ئۆفەرکرا. ساڵێک دواتر وەک ئەکتەری میوان ڕۆڵی لە ئەڵقەیەکی " *Love Monkey"* و لەگەڵ دوو ئەلقەی [[ئەنتۆراج (زنجیرەی تەلەڤیزیۆنی)|ئەنتۆراج]] گێڕا. پێش تەواو بوونی ئەلقەکانی [[ئەنتۆراج (زنجیرەی تەلەڤیزیۆنی)|ئەنتۆراج]] بەشداریکرد لە فیلمێکی کۆمیدیای ساڵی ٢٠٠٧ بەناوی "*The Brothers Solomon"*, فیلمەکە ناسەرکەوتووبوو تاڕادەیەکی زۆر ڕەخنەی زۆری لێگیرا. و لە ھەمان ساڵدا لە فیلمەکانی The Invasion دەرکەوت کە تێیدا ئاماژەیی پێنەدرا بۆ ڕۆلەکەی، و بەھەمان شێوە لە فیلمێکی تریش دەردەکەوێت بەناوی " *Heavy Petting"* (ئەویش لە ھەمان ساڵ).

لە ٢٠٠٦، ڕۆڵێکی لەگەڵ بێن ستیلەر لە فیلمی کۆمیدی "*The Heartbreak Kid"* وەرگرت کەلەلایەن Farrelly Brothers دەرھێنانی بۆ کراوە. ڕۆلی کارەکتەری لیلای گێڕا لە فیلمەکە کە تازە بووکی (ھاوسەرگیری) کارەکتەری ستیلەر دەبێت. فیلمەکە لەگەڵ ھەردوو کەپڵەکە بەرەو مانگی ھەنگوینیان تا مەکسیک بەردەوام دەبێت؛ کە تێیدا لەوێ کارەکتەری ستیلەر لەگەڵ ژنێکی تر دەکەوێتە داوی خۆشەویستی و دواتر وا بیردەکاتەوە ھاوسەرگیرییەکەیان ھەڵەیەک بووە کردوویانە. کە دواتر لە تشرینی یەکەمی ٢٠٠٧ بڵاو دەکرێتەوە، بەڵام ڕەخنەگران پێیان وابوو ئەو فیلمە کە لەسەر فیلمەکەی ١٩٧٢ بەھەمان ناونیشان دروستکراوە، بەھەمان شێوە ھەمان حەماس و کۆمیدیایەی پێشووی خۆی نەبوو. ڕۆڵگێرانی ئاکێرمان پێداچوونەوەی باشی بەخۆوە بینی لەلایەن "Desson Thomson" ڕەخنەگرێک لە واشنتن پۆستەوە ڕۆلی ئاکێرمانی بە "ھاوبەشی کۆمیکی ئەفسانەیی" بۆ ڕۆلی ستیلەر وەسفکرد. لەکاتێکدا ڕۆجەر موری سەربە ڕۆژنامەی " Times Herald-Record" وتی کە ئاکێرمان لە ستیلەر سەرکەوتووتر بوو لە ڕۆڵگێڕان. فیلمەکە لەکاتی کردنەوی بە بڕی ١٤ ملیۆن قازانجی کرد لە ویلایەتە یەکگرتووەکانی ئەمریکا و و ١٢٧ ملیۆن دۆلار داھاتەکەی بوو لە سەرانسەری جیھان.

لە ٢٠٠٧، ئاکێرمان دەچێتە پاڵ تیمێکی بەشداربووانی فیلمی 27 Dresses، کە فیلمێکی ڕۆمانتیک کۆمیدی بوو لەلایەن ئان فلێتچەر دەرھێنانی بۆ کرابوو، و کاسەرین ھیگل لە ڕۆلی سەرەکی فیلمەکە. فیلمەکە لەگەڵ کارەکتەری کاسەرین دەستپێدەکات کە ھەمیشە بەشداری ئاھەنگی بووکانی کردووە و خەوی بە ڕۆژی بووکێتی خۆی دەبینی. لەو فیلمەدا ئاکێرمان ڕۆلی خوشکی جەین «تێس» دەبینێت. فیلمەکە لەکاتی ھاوین لە ٢٠٠٧ تۆمارکراوە؛ و لە کانوونی دووەمی ٢٠٠٧ بڵاوکراوەتەوە، ڕەخنەیەکی نەرێنی لێ گیراوە وەک «شتێکی زۆر بینراو و لەبیرکراو». بڵام فیلمەکە بە شێوەی ڕێکلامی سەرکەوتنی بەدەست ھێناوە کە وای کرد بۆکس ئۆفیسەکەی بگات بە ١٦٠ ملیۆن دۆلار. ئاکێرمان ڕۆلێکی لە کورتە فیلمی Bye Bye Sally گێرا کە لەلایەن پۆل لایدن کە لەسەر کورتە چرۆکی لیسا مانێت Everybody Wins بوو. فیلمەکە لە ٢٠٠٩ لە فێستیڤاڵی بیچ فیلم نیوپۆرت نیشاندرا.

=== سەرکەوتن لەگەڵ واتچمێن ===
[[پەڕگە:Malin_Akerman_2011_Shankbone_2.JPG|link=https://en.wikipedia.org/wiki/File:Malin_Akerman_2011_Shankbone_2.JPG|وێنۆک|ئاکێرمان لە نیسانی ٢٠١١]]
لە ٢٠٠٩، ئاکێرمان ڕۆل لە [[فیلمی گەورەپاڵەوان|فیلمی پاڵەوانەکان]] واتچمێن دەگێڕێت لەژێر کارەکتەری "Silk Spectre" کە فیلمەکە لەلایەن ڕۆمانی وێنەیی ئالان مۆر بووە بەناوی same name و ھەڵگیرانەوەی بۆ کراوە و کراوە بە فیلم لەلایەن [[زاک سنایدەر]] کاری دەرھێنانی بۆ کراوە. فیلمەکە لە وەشانی جۆراوجۆری واقیعدا خۆی دەبینێتەوە کە ساڵی ١٩٨٥ دەبێت، جیھانێک کە کۆمەڵەیەک لە شەڕکەری دژە تاوانی پێشوو لێکۆڵینەوە لەناو پیلانێکی گوماناوی لە دژیان دەکەن. لە دروستکردنی فیلمەکەدا، سنایدەر ئاکەرمانی ھەڵبژارد بۆ ڕۆلی "Silk Spectre" لەبری ئەکتەرە بەناوبانگەکان، چونکە پێیوابوو ناتوانن ڕۆڵێکی وەھا جددی وەربگرن وەکوو ئەوەی ئاکێرماندەیکات. بۆ ئامادەکاری بۆ ڕۆڵەکەی، ئاکێرمان ڕاھێنانی بەرفراوانی ئەنجامدا و بۆ چەند مانگێک کە تێیدا ڕێجیمێکی توندی پەیڕەو کرد. بەشێوەیەک پابەندبوو بە ڕۆڵەکەدا، لەکاتی ڕۆلگێران پارچە قژێکی دەستکرد و پێلاوێکی پاژنە بەرز و جلوبەرگێکی نائارامی لەبەردەکرد، کە زۆر زەحمەت بوو لەکاتی فیلم گێڕانی، و ھەنێکجاریش لەکاتی فیلم خۆی بریندار دەکرد. ئاکرمان باسی لەوە کردووە کە کارەکتەرەکەی قورسایی سۆزداری لە فیلمەکەدا ھەڵدەگرێت، چونکە تاکە ژنە لەنێو چەند کارەکتەری پیاودا. فیلمەکە لە شوباتی ٢٠٠٩ بۆ یەکەمجار نمایشکرا و بەگشتی پێداچوونەوەی لەبار و ئەرێنی لێکرا. و بەشێوەیەکی ڕێکلامی سەرکوتوو بوو کە ١٨٥ ملیۆن قازانجەکەی بوو لە سەرانسەری جییھان. ئاکێرمان پاڵێورا بۆ خەلاتی زوحەل بۆ باشترین خانمەکتەری پشتگیریکار بۆ نمایشەکەی لە فیلم، ھەروەھا پاڵێورا بۆ خەڵاتی تین چۆیس و دوو خەڵاتی سکریم و ئاکێرمان وتیشی کەوا لەکاتی فیلم دەرھێنان کێشەی متمانە بەخۆبوونی ھەبووە لەکاتی تۆمارکردنی فیلمەکە و پێی وابووە شارەزایی تەواوی نەبووە. فیلمی واتچمێن گەورەترین فیلمە پڕۆژەی ئاکێرمان بووە لە ماوەیی کارەکەیدا لەو کاتەدا کە خۆی بۆ ئامادە نەکردبوو. ئاکێرمان دەیوت کەوا «ئەو ھیچ مەشقێکی فەرمی نەکردبوو بەڵام لەھەمان کات کاری لەگەڵ ئەکتەرانی سینەما دەکرد کە ھەموو شارەزایی و مەشقێکیان ھەبوو و ئامادەبوون؛ و خۆم بە شایەنی ئەوە نەدەزانی لەوێ بم.»

ئاکێرمان لە ٢٠٠٩ لە فیلمێکی ڕۆمانتیک کۆمیدی بەناوی The Proposal, دەردەکەوێت کە ھەردوو ئەکتەران [[ساندرا بولۆک]] و [[ڕایەن ڕێینۆڵدز]] لە ڕۆلی سەرەکی دەبن. و ڕۆلی پشتگریکار وەک گێرترود، ھاوڕێیی کچی پێشووی کارەکتەر ڕێینۆلد دەگێڕێت. ئەگەرچیش فیلمەکە پێداچوونەوەی تێکەڵی ھەبوو (ئەرێنی و نەرێنی) فیلمەکە ٣١٧ ملیۆن دۆلار داھاتی بوو لە سەرانسەری جیھان. ھەروەھا لە ٢٠٠٩ لە ھەمان سساڵ ل فیلمێکی کۆمیدی بەناوی *Couples Retreat*, لەگەڵ ئەکتەران [[ڤینس ڤاون]] و جۆن فاڤرە. فیلمەکە بەدوای چوار ھاوسەردا دەچێت کە گەشت دەکەن بۆ ھاوینەھەواری دوورگەیەکی گەرم بۆ چارەسەری کەپڵەکان (couples therapy) لە فیلمەکەدا ئاکێرمان ڕۆلی ڕۆنی ھاوسەری کارەکتەری ڤاون دەگێڕێت؛ و بۆ یەکەمجار لە ڕۆلگێڕانیی چێژی لەوە بینی کە ڕۆلی دایکێک بەھەمووی توانای بگێڕێت و ڕۆلێکی جدی بێت؛ و فیلمەکە لە تشرینی یەکەمی ٢٠٠٩ لە سینەما نمایش دەکرێت بە قازانجی ٣٤ ملیۆن دۆلار لەکاتی کردنەوەی لە کۆتایی ھەفتە لە ویلایەتە یەکگرتووەکانی ئەمریکا، و دەچێتە پێرستی ژمارە یەک لە بۆکس ئۆفیس و قازانجی ١٧١ ملیۆن دۆلاری دەبێت بە ڕێژەی گشتی لە سەرانسەری جیھان. ڕەخنە بۆ فیلمەکە بە زۆری نێگەتیڤ دەبێت، ئەگەرچیش ڕۆڵگێرانی ئاکێرمان پێداچوونەوەی پۆزەتیڤی بەخۆوە بینی.

لە ٢٠١٠ لە درامایەکی کۆمیدی ڕۆلدەگێڕێت بەناوی Happythankyoumoreplease کە لەلایەن جۆش ڕادنۆرەوە دەرھێنانی بۆ کراوە. لەم درامایەدا کارەکتەری ئاکێرمان نەخۆش ئەلۆپیشیای دەبێت نەخۆشییەک کە دەبێتە کەمبوونەوەی قژ، بۆیە ئاکێرمان برۆکانی دەتاشێت و ماسکێکی سەری بێ قژ لەسەر دەکات بۆ داپۆشینی قژی. لەسەرەتادا ڕۆلی بۆ پێشنیارکرابوو بەڵام ویستی ڕۆلی ئانی بگێڕێت لەبەر ئەوەی لە ڕۆلە پێشووەکانی تری کە گێرابووی جیاوازتربوو. و فیلمەکە لە [[فێستیڤاڵی فیلمی سەندانس]] لە کانوونی دووەمی ٢٠١٠ پەخش دەکرێت و ئاکرمان خەڵاتی بینەر وەردەگرێت بۆ ڕۆلگێڕانی لە دراماکە. فیلمەکە ڕاپرسییەکی تێکەڵاوی وەرگرت کە تێیدا ھەنێک لە ڕەخنەگرەکان فیلمەکەیان بەدڵ بوو ھەنێکی تریشیان بەدڵیان نەبوو و بەم شێوەیە دەنگدانەکە دابەش ببوو، بەڵام ئاکێرمان ستایشی بەدەست ھێنا لە ڕاپرسییەکە. دواتر لە ٢٠١٠ لە ڕۆل لە ئەلقەی [[چۆن دایکتانم ناسی]] ئەلقەی "The Wedding Bride" دەگێڕێت. و دەچێتە پاڵ تیمی بەشداربووانی Adult Swim لە زنجیرەی کۆمیدی "*Childrens Hospital"* ڕۆلی بەشێک لە دکتۆر ڤلێری فلەیم دەگێڕێت، و لە دووەم وەرزی زنجیرەکە دەچێتە پاڵ زنجرە تەلەڤیزیۆنەکە لەگەڵ ئەکتەر ھێنری وینکلەر. زنجیرەکە سەرەتا بە شێوەی وێب پەخش کراوە و ئاکێرمان ڕۆلەکەی خۆی پەسەندکردووە دوای ئەوەی لە وێب زنجیرەکانی بینیوە؛ و ئاکێرمان پێی وابوو "ستایل و گاڵتە و شۆخی فیلمەکە" بەتەواوی لەگەڵ ھەڵبژاردەی و شێوازی کۆمیدیای ئەو دەگونجێت". و لەھەمان ساڵدا لە ڕۆلیکی پشتگیریکار لە فیلمێکی ڕۆمانتیک کۆمیدی بەناوی *The Romantics* ڕۆل دەگێڕێت لەگەڵ ئەکتەران [[کەیتی ھۆڵمز]]، [[جۆش دەمێڵ]]، ئانا پاکوین. و فیلمەکە لە ئەیلوولی ٢٠١٠ و بەشێوەیەکی بڵاوکراوەی سنووردار پەخش دەکرێت و پێداچوونەوەی نێگەتیڤ وەردەگرێت.
[[پەڕگە:Malin_Akerman_by_Gage_Skidmore.jpg|link=https://en.wikipedia.org/wiki/File:Malin_Akerman_by_Gage_Skidmore.jpg|وێنۆک|ئاکێرمان لە ٢٠١١ لە [[کۆمیک کۆنی سان دیێگۆ]].]]
لە ٢٠١٠، فیلمێیکی دەرھێنەر سباستیان گوتارێز بەناوی "Elektra Luxx" لەگەڵ ھەردوو ئەکتەر کلارا گوگینۆ و جۆزێف گۆردن-لێڤیت. فیلمەکە پاشھاتی فیلمی Women in Trouble دەبێت. و ئاکێرمان ڕۆلی تریکسی دەگێرێت، کە خاوەن فرۆشگایەکی دەرمانە و دەکەوێتە داوی کارەکتەری گۆردنەوە؛ کە ئەویش لە بەرامبەردا کەوتووەتە داوی کارەکتەری گوگینۆ. ھەرچۆنێک بێت ئاکێرمان ڕۆلی لە فیلمی ئلێکترا لوکس پێ بەخشرا لەکاتی ڕۆلگێران لە فیلمی women in trouble. ئەوە مانای ئەوەیە لەکاتی ڕۆڵگێرانی لە فیلمی Women in Trouble داوای ئەوەیی لێکراوە ڕۆلی لە فیلمی پاشھاتی ھەمان فیلم ئلێکترا بگێڕێت. فیلمەکە لە ئازاری ٢٠١١ پەخش دەکرێت بەشێوەیەکی سنووردار بڵاودەکرێتەوە و پێداچوونەوەی نەرێنی وەردەگرێت. و دواتر ئاکێرمان لە فیلمێک وەک کارەکتەری سەرەکی دەگێرێت بەناوی The Bang Bang Club، کە باس لە کۆمەڵە ڕۆژنامەنووسێکی وێنەگر دەکات لە ئەفریقای باشوور لە کۆتایی ساتەکانی [[ئەپارتاید]]. ئاکێرمان لەو فلمە ڕۆلی ڕۆبن کۆملێی دەگێرێت کە ڕۆژنامەنووسێکی سەرنووسەری وێنەیە. فیلمکە لەکاتی فیستیڤاڵی فیلمی نێودەولەتی پەخش دەکرێت و پێداچوونەوەی جۆراوجۆر وەدەگرێت لەلایەن ڕۆژنامەوە. لە ٢٠١٠ ئاکێرمان بۆ فیلمێکی نوێ خۆی تۆمار دەکات بەناوی Catch .44 کە لەلایەن دەرھێنەرێکی نوێیوە دەرھێنانی بۆکراوە لەگەڵ ئەکتەران [[فۆڕێست ویتاکەر]] و [[برووس ویڵز]] لە ڕۆلی سەرەکی. و فیلمەکە بە گشتی لەلایەن ڕەخنەگرانەوە پشتگوێخرا.

=== کاری زیاتری فیلم و کاری تەلەڤیزیۆنی (٢٠١٢ و ٢٠١٤) ===
ئاکێرمان لە ٢٠١٢ ڕۆلێکی پشتگیریکار وەردەەگرێت لە فییلمی کۆمیدی *Wanderlust* لەگەڵ ئەکتەران [[جێنیفەر ئانیستن]]، [[پاوڵ ڕود]]. فیلمەکە تیشک دەخاتە سەر دوو کەپڵی ئیشکەر کە دەیانەوێت کارەکان ھێواشتر بکەنەوە. لە فیلمەکە ئاکێرمان ڕۆلی ئێڤا دەگێرێت لە کۆمەڵگاکە، فیلمەکە پێداچوونەوەی جۆراوجۆر وەردگرێت لەلایەن ڕەخنەگران، کە بە گشتی تییمی بەشداربووانیان ستایش کرد. فیلمی Wanderlust ئەو سەرکەوتنەی بەخۆوە نەبینیی کە پێشبینی لێ دەکرا، ئەوە بوو کە تەنھا ٢٠ ملیۆن دۆلار داھاتی فیلمەکە دەبێت. ئاکێرمان لە فیلمی The Giant Mechanical Man دەردەکەەوێت، کە دواتر لە نیسانی ٢٠١٢ لە [[فێستیڤاڵی ترایبیکا]] دەردەکەوێت و پێداچوونەوەی ئاسایی وەردەگرێت. ھەروەھا لە فیلمێکی ٢٠١٢ی ژانرا ڕۆک میوزیک دەردەکەوێت بەناوی *Rock of Ages*, لە فیلمەکە ڕۆلی کۆنستەنس ساکی ڕۆژنامە نووس دەگێرێت کە چاوپێکەوتن لەگەڵ کارەکتەری [[تۆم کرووز]] بەناوی ستەیسی جاکس دەکات. ئاکێرمان لەم ڕۆلەدا مامۆستای دەنگ دەگرێیت چونکە ڕۆلەکە پێویستی بە گۆرانیوتن دەبێت. ئاکرمان و کروز بەیەکەوە دووانەیەکیان تۆمارکرد لە گۆرانی «دەمەوێت بزانم خۆشەویستی چییە» (١٩٨٤). گۆرانییەکە لە تراکی دەنگیدا دەردەکەوێت کە لە پلەی پێنجەمی بیلبۆرد ٢٠٠دا گەیشتە لووتکە و لە ئەمریکا ٣٢٠ ھەزار دانەی لێفرۆشرا. بەڵام داھاتی کۆتایی ھەفتەی یەکەمی فیلمەکە لە ئەمریکا بووە سێیەم بەرزترین داھات تا ئێستا بۆ وەرگێڕانی بەرھەمێک کرابێت.

لە ٢٠١٢ ڕۆل لە فیلمێکی ئەکشن بەناوی Stolen لەسەر تاوانی بانک دەگێڕێت بەیەکەوە لەگەڵ ئەکتەر [[نیکۆلاس کەیج]] فیلمەکە پێداچوونەوەی نێگەتییڤ وەردەگرێت لەلایەن ڕەخنەگرانی و و شکست دەھێنێت لە بۆکس ئۆفیس. دواتر لە فلمێکی تاوانی بەناوی Hotel Noir کە لە ٢٠١٢ دەردەچێت بەشدار دەبێت، و پاشان فیلمێکی کۆمیدی ترسناک بەناوی "Cottage Country" لە ٢٠١٣. و فیلمی ئەکشنی ھەستبزوێن بەناوی The Numbers Station بۆ ساڵی ٢٠١٣، کە ھەمووی ڕەخنەی نێگەتیڤی لەلایەن ڕەخنەگران لێ گیرا لە ٢٠١٣ لە فیلمی CBGB ڕۆلی دێبی ھاری گێرا کە لەلایەن ڕاندال میلەرەوە دەرھێنانی بۆ کرابوو. و فیلمەکە لەلایەن ڕەخنەگران پێداچوونەوەی نێگەتیڤی وەرگرت لە ڕۆژنامەوە. لەو کاتەدا ئاکێرمان بەشداری لە چەندین ڕۆلی میوان دەکات لە تلەڤیزیۆن لەوانیش وەکوو *Newsreaders - ھەواڵ خوێنەرەوە، , Robot Chicken ڕۆبۆت چێکن، Welcome to Sweden بەخێربێن بۆ سوێد.* لە ٢٠١٢ بۆ ٢٠١٣ ئاکێرمان چەندین ڕۆلی لە زنجیرە فیلمی کۆمیدی تەلەڤیزیۆنی [[کۆمپانیای پەخشی ئەمریکی]] فیلمی *Suburgatory* بەناوی ئەلێکس گێڕا، کە ڕۆلی دایکی کارەکتەری سەرەکی تێسا دەگێڕێت تێیدا. ھەروەھا ڕۆل لە زنجیرە کۆمییدی Burning Love دەگێڕێت کە لاسایی ستایلی زنجیرە فیلمی The Bachelor دەکردەوە.
[[پەڕگە:Malin_Åkerman_TTF_2012.jpg|link=https://en.wikipedia.org/wiki/File:Malin_Åkerman_TTF_2012.jpg|وێنۆک|ئاکێرمان لە ٢٠١٢ لە [[فێستیڤاڵی ترایبیکا]].]]
لە ٢٠١٣ بەرەو ٢٠١٤، ئاکێرمان ڕۆلێکی سەرەکی لە زنجیرە ستکۆمێکی کۆمپانیای پەخشی ئەمریکی *Trophy Wife* دەگێڕێت لە زنجیرەکەدا ڕۆلی کەیت ھاریسن دەگێرێت، کە سێیەم ھاوسەری کارەکتەر برادلێی ویتفۆردە؛ و ئەکتەران مارسیا گەی ھاردن و مکێیلا واتکنس وەکوو ھاوسەری پێشووی ویتفۆرد ڕۆلیان گێرا. ئاکێرمان وەکوو بەرھەمھێنری فیلمیش خزمەت دەکات تێیدا. و دواتر بەھۆی ناونیشانی زنجیرەکە ترۆفی وایف پاشت گەست دبێتەوە و دەڵێت "کە ناونیشانی فیلمەکەم بینی، وتم نەخێر ئیتر، ڕۆل لە فلمەکە ناگێڕم!". بەڵام بەھەرحاڵ دواتر دوای خوێندنەوەی سکرێپتەکەی بیرورای خۆی دەگۆڕێت؛ و سکرێپتەکەی بەدڵ دەبێت و کارەکتەرەکەش کە وەک ناونیشانی فیلمەکە باسی دەکات نییە کوالێتی ترۆفی وایفی نییە. جێبەجێکاری بەرھەمھێنەری فیلم لی ئایزنبێرگ وتی کە ناونیشانی فیلمەکە «ھەمیشە وادانراوە بە گاڵتە لێکبدرێتەوە». زنجیرەکە پێداچوونەوەی ئەرێنی بەخۆوە بینی لەلایەن ڕەخنەگرانی، و پەیوەندی نێوان ئەکتەرەکانی ستایش کرد. ئاکێرمان چەندین ستایشی بۆ نمایشەکەی وەرگرت، گابریال مێزراحی سەربە ڕۆژنامەی ھوفینگتن پۆست نمایشی ئاکێرمانی بە «یەکجارباش» وەسفکردووە. و مات وێب میتۆڤیچی سەربە [[تیڤی ڵاین]] ئاماژەی بەوەدا کە ئاکێرمان «دەدرەوشێتەوە لە ڕۆلگێڕانەکەی، و کەسێکی خۆشەویست، بەبێ ئەوەی ڕووکەشی بێت، میھرەبان بەبێ ئەوەی بەبێ ئەوەی لە ڕادەبەدەر دراماتیک بێت». چەندین ڕەخنەگری تەلەڤیزیۆنی ئەویان بە باشترین شێوەی سیتکۆمی ٢٠١٣ وەسفکرد. و ھەنێک لە ڕەخنەگران ڕخنەیان لە فیلمەکە گرت بەوەی کە ناونیشانی فلمەک سەرلێشێوێنەرە و بەوەیی کە وا پیشان بدرێ فیلمەکە بە شێوەیەکە بەڵام لە واقیعدا وا نەبێت. ھەر بۆ نموونە ویلا پاسکنی سەربە گۆڤاری سلەیت ناونیشانی فلمەکەی بە «زۆر خراپ» و «سووکایەتی بۆ ئەکتەری سەرەکییە خۆشەویستەکە» وەسف کردووە. ھەروەھا ڕەخنە ئاڕاستەی کەناڵی ABC کرا کە لە کاتێکی خراپ زنجیرەکە پەخشکراوە و کاتێکی خراپی پێداو بۆ پەخشبوون.و ترۆفی وایف یەک وەرز پەخشکرا پێش ئەوەی ڕەتبکرێتەوە.

==== کاری ئەم دوایانە (٢٠١٥ - ئێستا) ====
لە فیلمی ٢٠١٥ بەناوی Sin City Saints ئاکێرمان ڕۆلیی سەرەکی لە زنجیرە کۆمیدییەکە گێڕا کە بۆ ماوەیەکی کەم توانی بەردەوام بێت؛ کە ٨ ئەلقەی لە وەرزێکدا پێشکەش کرد، ئاکێرمان ڕۆلی پارێزەر دەستی ھالفۆرد دەگێڕێت تێیدا. لە ٢٠١٥ ڕۆلی فیلمێکی تر گێرا بەناوی I'll See You in My Dreams کە فیلمێکی درامی کۆمیدی بوو لەلایەن برێت ھالێیەوە دەرھێنانی بۆ کرابوو لەگەڵ ئەکتەر بلایس دانەر ڕۆل دەگێڕێت؛ و فیلمەکە لە فێستیڤاڵی سەندانسی ٢٠١٥ پەخش دەکرێت و پێداچوونەوەی ئەرێنی وەردەگرێت. ھەروەھا لە ٢٠١٥، لە فیلمێکی کۆمیدی بەناوی The Final Girls بەشدار دەبێت لەگەڵ ئەکتەر تایسا فارمیگا. فیلمەکە باس لە کۆمەڵێک خوێندکاری ئامادەیی دەکات کە دەگوازرێنەوە بۆ ناو فیلمێکی سلاشەر. فیلمەکە بە گشتی پێداچوونەوەی ئەرێنی وەردەگرێت لەلایەن ڕەخنەگران، کە پێیان وابوو بە ھەست و سۆزەوە فیلمەەکە دەرھێنراوە و بەچێژە. لەدوای فیلمەکە ئاکێرمان بۆ خەڵاتی فانگۆریا چاینسۆو پاڵێورا بۆ باشترین خانمەکتەری پشتگیریکار و بەھۆی نمایشەکەی لە فیلمەکە.

ئاکێرمان ڕۆل لە دوو فیلمی تایبەت دەگێڕێت لە ٢٠١٦ ئەوانیش Misconduct و The Ticket کە ھەردووکیان بەشێوەیەکی سنووردار بڵاوکرانەوە. پێداچوونەوەی ڕەخنەگران بۆ یەکەم فیلم مسکۆندەکت بە گشتی نێگەتیڤ دەبێت، لەکاتێکدا دووەم فیلم زە تیکت پێداچوونەوەی جۆراوجۆر وەردەگرێت. نمایشی ئاکێرمان لە دووەم فیلم، وەکوو ھاوسەری پیاوێکی نابینا کە بینایی چاوەکانی بۆ دەگەڕێتەوە، فیلمەکە پێداچوونەوەی ئەرێنیی وەرگرت. ھەر لە ھەمان ساڵدا، ئاکێرمان لەگەڵ ئەکتەران ئۆرلاندۆ بلوم و کەیت مکوچی لە ئەلقەیەکی نێتفلیکسی درامای کۆمیدی زنجیرەکانی ئیزی - easy ڕۆل دەەگێڕێت، کە ئەڵقەی سەربەخۆی تێدایە کە تێیدا تیشک دەخاتە سەر کارەکتەرە جیاوازەکان و ئەزموونەکانیان لە پەیوەندییەکاندا. لە ٢٠١٦ بۆ ٢٠١٩، ئاکێرمان ڕۆلێیکی گرنگ دەگێڕێت وەک کارەکتەری سەرەکی زنجیرە دراماکانی [[ملیارەکان (زنجیرەی تەلەڤیزیۆنی)|ملیارەکان]] ڕۆلی لارا ئاکسێلرۆد دەگێرێت، کە ھاوسەری بەرێوەبەرێکی ملیاردێرە بەناوی بۆبی ئەکسێلرۆد کە لەلایەن دامیان لویس ڕۆلی بۆ گێردراوە. ئاکێرمان حەزی بە ڕۆلگێرانەکەی دەبێت لە فیلمەکە چونکە کارەکتەرەکەی ھەڵسوکەوتی بێمانای ھەیە. و زنجیرەکە پێداچوونەوەیەکی پۆزەتیڤی بەرزی وەرگرت. بۆ وەرزی سێیەم بۆ ئەوەی بتوانێت ڕۆل لە پڕۆژەی تریش بگێڕێت، ڕۆلەکانی لە ملیارەکان کەم کرایەوە، ئەوە بوو وەک ھاوسەری پێشووی بۆبی بەردەوام دەبێت.

دواتر ڕۆل دەگێڕێت لە فیلمی زانستی خەیاڵی [[ڕامپەیج (فیلمی ٢٠١٨)]] کە لەسەر یارییەکی ڤیدیۆیی ھەمان ناوی خۆی دەرھاتۆتەوە، کە لە ڕۆلی کڵێر وایدن، بەرێوەبەری جێبەجێکاری کۆمپانیا بەرپرسە لە بڵاوبوونەوەی نەخۆشییەک و گۆڕانکاری بەسەر چەندین ئاژەڵدا. و بۆ یەکەمجار لە ڕۆلگێران ڕۆلی خراپکارێکی گێرا و وتی کە «چاڵنجێکی باش بووە»، و وتیشی: پێموانییە ھیچ سیفەتێکی باشی ھەبووبێت کارەکتەرەکەم، بەڵام پێم وانییە کارەکتەرەکان پێویستیان بە سیفاتی باش و پۆزەتیڤ بێت، شتێکی خۆش و بەچێژ بوو کە تەنھا چێژ لەوە ببینی ڕۆلی کارەکتەرێکی خراپکار بگێردرێت. فیلمەکە سەرکەوتن بەدەست دەھێنێت و ٤٢٨ ملیۆن دۆلار داھاتەکەی دەبێت لە سەرانسەری جیھان، ئەمەش دەیکات بە بیست و یەک لە پێرستی زۆرترین داھاتی فیلم بۆ ساڵی ٢٠١٨. و پێداچوونەوەی ڕەخنەگران جۆراوجۆر بوو. لە ٢٠١٩ ئاکێرمان لە زنجیرە فیلمێکی کۆمیدی ناوەندی پەروەردەیی دەردەچێت بەناوی *Drunk History'' کە لەوێ ڕۆلی کەسێکی تۆمەتبارکراو بە کوشتن دەکات بەناوی بوێلا ئانان، لە زنجیرە درامای "To the Stars" بۆ ساڵی ٢٠١٩، ئاکێرمان ڕۆلی گرەیس ڕیچمۆند وەردگرێت، کە دایکی کارەکتەر لیانا لیبیراتۆیە لە فیلمەکە. و فیلمەکە فێستیڤاڵی فیلمی سەندانس بۆ ساڵی ٢٠١٩ پەخش دەکرێت و پێداچوونەوەی ئەرێنی - پۆزەتیڤ وەردەگرێت لەلایەن ڕەخنەگران.

لە شوباتی ٢٠١٩ واژوو بۆ درامای فڕۆکە لە کەناڵی ئێن بی سی بەناونیشانی Prism دەکات، کە لەلایەن دانیاڵ بارنز دەرھێنانی بۆ کراوە، زانیاری لەسەر کوشتنێک دەکات لە ڕوانگەی بینینی کەسە گرنگەکانی ناو فیلمەکە کە ڕۆلی ئاکێرمان دەبێت بە پارێزەری گشتی بەناوی ڕاشێل لویس. لە ئایاری ٢٠١٩ ئێن بی سی پڕۆژەکەی Prismی پشتگوێ خست، ئاکێرمان دەست بە یەکەم ڕۆلی دەکات کە بە زمانی سوێدی قسە بکات لە فیلمێک بەناوی A Piece of My Heart - پارچەیەک لە دڵم، کە لەلایەن ئێدوارد ئاف سیلێنەوە دەرھێنانی بۆ کراوە، کە لەسەر مۆسیقایەک کە لەلایەن گۆرانیبێژی سوێدی تۆماس لێدین وتراوە دەرھێنراوە. فییلمەکە لە سوێد بە فەرمی لە کاتی وەرزی کریستمسی ساڵی ٢٠١٩ بڵاو کراوەتەوە، ئاکێرمان ھەروەھا لە فیلمی Sleepover ڕۆلی گێڕاوە کە لەلایەن تریش سی دەرھێنانی بۆ کراوە بۆ نێتفلیکس. و ئاکێرمان لە فییلمێک بەناوی Friendsgiving ڕۆلگێرانی کردووە کە لەلایەن نیکۆل پاوەن دەرھێنانی بۆ کراوە. ھەروەھا لەپاڵ ڕۆلگێران بەرھەمھێنەری پڕۆژەکەش دەبێت. ھەروەھا لە ئەلقەیەکی زنجیرەی Soulmates دەردەکەوێت، کە لە ٥ی تشرینی یەکەمی ٢٠٢٠ پەخشکراوە. و لە فیلمێکی کۆمیدی بەناوی Chick Fight ڕۆل دەگێرێ کە لە ٢٠٢٠ بڵاوکراوەتەوە.

لە ٢٠٢٠ ڕۆڵێکی سەرەکی دەگێرێت لە فیلمی کۆمیدی The Three of Us سەربە کەناڵی سی بی ئێس کە لەلایەن فرانک پاینیس دروستکراوە. لە ٢٠٢٢ ئاکێرمان لە فیلمی A Week in Paradise - ھەفتەیەک لە بەھەشت، و Aviary, و Slayers ڕۆلگێران دەکات.

لە ٢٠٢٣، ئاکێرمان لە وەرزی نۆیەمی The Masked Singer ڕۆڵگێران دەکات بەناوی کارەکتەری "Squirrel". لەکاتی دی سی شەوانی سوپەرھیرۆکان، ئاکێرمان بە سەرکەوتوویی نمایش دەکات سەردەکەوێت بەسەر ڕۆلەکانی لە ٢٠٢٣، مایکڵ بۆلتن ("گورگ") و کینان ئاڵن "دڕندەی گارگۆیل" کە کینان ئاڵن دواتر لەلایەن جێنی مککارسی ڕزگار دەکرێت. ھەروەھا لە ٢٠٢٣ ئاکێرمان ڕۆلیکی تر وەردەگرێت لە فیلمی کۆمیدی The Donor Party, ھەروەھا Us or Them, و The Christmas Classic کە ھەموویان بەشێوەی سنووردار بڵاوکراونەتەوە.

## تێبینییەکان

## سەرچاوەکان
* 

## بەستەرە دەرەکییەکان

پۆل:لەدایکبووانی ١٩٧٨
پۆل:خانمەکتەرەکانی فیلمی ئەمریکی
پۆل:خانمەکتەرانی تەلەڤیزیۆنی ئەمریکی
پۆل:ھاووڵاتییە سروشتییەکانی ویلایەتە یەکگرتووەکانی ئەمریکا
پۆل:خانمەکتەرە ئەمریکییەکانی سەدەی ٢١ەم
پۆل:خانمەکتەرانی فیلمی سوێدی
پۆل:خانمەکتەرانی تەلەڤیزیۆنی سوێدی
پۆل:ئەو ئەکتەرانەی کە تووشی ناڕێکی خوێندنەوە بوونە
پۆل:زیندووان